Buaya jejulung

Buaya jejulung, jejulung, julung-julung, buaya solong atau senyulung (nama saintifik: Tomistoma schlegelii)Protection of Wild Life Act 1972LAWS OF MALAYSIA<br<Act 76 adalah jenis buaya air tawar dengan muncung panjang tirus yang menyerupai gharial.

Buaya jejulung ditemukan di enam batang sungai di Sumatera dan Semenanjung Melayu. Ia turut di dapati di Borneo, Jawa, Vietnam, Thailand (Tidak kelihatan semenjak 1970) dan kemungkinannya di Sulawesi. Jumpaan fossil di China Selatan, menunjukkan pada satu ketika dahulu spesies ini turut terdapat di situ.


Buaya jejulung, sebagaimana spesies buaya lain, bertelur. Bagaimanapun, disebabkan kekurangan maklumat mengenai habitatnya ketika hidup liar, ia tidak diketahui bila spesies ini membiak dan bila waktu ia bertelur. Ia merupakan pembuat sarang timbunan. Jejulung betina biasanya matang apabila bersaiz antara 2-3 m. Ia bertelur sekelompok 30-60 biji telur dalam timbunan daun kering atau tanah gambut. Tidak sebagaimana spesies buaya lain, anaknya tidak menerima penjagaan daripada induk dan terdedah kepada serangan pemangsa seperti babi liar, cerpelai, kucing besar seperti harimau dan harimau bintang, musang dan anjing liar. Anak jejulung menetas selepas 90 hari dan ditinggalkan bagi hidup bersendirian.

Dari segi morphologi, ia telah lama dikelaskan dalam keluarga Crocodylidae; bagaimanapun, kajian immunologikal terkini menunjukkan bahawa ia lebih berkait rapat dengan gharial berbanding apa yang dipercayai sebelum ini, dan telah dikelaskan dalam famili Gavialidae.

Buaya jejulung diancam kepupusan di keseluruhan tempat tinggalnya disebabkan pengeringan kawasan berpaya dan penebangan hutan hujan di sekeliling tempat ia tinggal. Spesies ini turut diburu bagi kulit dan dagingnya dan telurnya turut diambil sebagai makanan manusia. Bagaimanapun langkah positif telah diambil oleh kerajaan Malaysia dan Indonesia bagi menghalang kepupusan jejulung liar.

 Rujukan 

  Database entry includes a brief justification of why this species is endangered and the criteria used

 Pautan luar 
 Carian gambar di Google.

Kategori:Buaya